Aleksander Kapp

Aleksander Kapp sündis Suure-Jaanis köster Joosep Kapi pojana. Lõpetas Liivimaa Maagümnaasiumi 1892. aastal kuldaurahaga. Õppis Tartu Ülikooli usuteaduskonnas 1892–1901. Oli prooviaastal Peterburi Jaani koguduses (Rudolf Kallase juures). Vajalikud konsistooriumi eksamid sooritas kahes osas: Riias Liivimaa Konsistooriumis 1901. aastal ning Peterburi Konsistooriumi juures 1904. aastal. Ordineeriti õpetajaametisse 29. veebruaril 1904. Korp! Fraternitas Estica auvilistlane.

Ta oli Peterburi Jaani koguduse abiõpetaja 1904–1905. Aastal 1906 oli Tallinna Pauluse koguduse õpetaja. Aastatel 1906–1940 oli Tallinna Toompea Kaarli koguduse 1. pihtkonna õpetaja. Oli 1927–1935 Tallinna praostkonna praost. Aastatel 1931–1934 ja 1940 oli Konsistooriumi assessor ning 1933–1934 piiskopi kohusetäitjaKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

Oli Asutava Kogu ja IV Riigikogu liige Kristliku Rahvaerakonna liikmena.

Pere
Isa Joosep Kapp oli Suure-Jaanis koolmeister, samuti vend Hans Kapp; vend Artur Kapp oli helilooja. Heliloojad olid ka vennapojad Eugen Kapp (venna Arturi poeg) ja Villem Kapp (venna Hansu poeg). Emapoolne tädi oli skulptor Erna Viitol.

Abikaasa oli Hanna von Ruckteschel.Genealogisches Handbuch der Baltischen Ritterschaften (Neue Folge), Band II, S. 335. Aleksander Kapil oli neli last. Väimees (tütre Martha mees) Julius Juhkentaal oli samuti kirikuõpetaja.

Viited

Välislingid
Elulugu

Kategooria:Peterburi Jaani koguduse vaimulikud
Kategooria:Tallinna Pauluse koguduse vaimulikud
Kategooria:Tallinna Toompea Kaarli koguduse vaimulikud
Kategooria:Tallinna praostid
Kategooria:Eestimaa vaimulikud
Kategooria:Peterburi konsistoriaalringkonna vaimulikud
Kategooria:Eestimaa konsistooriumi vaimulikud assessorid‎
Kategooria:Asutava Kogu liikmed
Kategooria:IV Riigikogu liikmed
Kategooria:Kristliku Rahvaerakonna poliitikud
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Korporatsioon Fraternitas Estica auvilistlased
Kategooria:Eesti Punase Risti mälestusmärgi I järgu II astme kavalerid
Kategooria:Vana-Kaarli kalmistule maetud
Kategooria:Sündinud 1874
Kategooria:Surnud 1940